**Ministru kabineta rīkojuma projekta**

**„Par Latvijas Kultūras koledžas reorganizāciju” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums | Deklarācijas par Valda Dombrovska vadītā Ministru kabineta iecerēto darbību 8.5.punkts. |
|  2. | Pašreizējā situācija un problēmas | Latvijas Kultūras koledža (turpmāk – koledža) ir Kultūras ministrijas (turpmāk – ministrija) pārraudzībā esoša valsts izglītības iestāde. Tās darbību reglamentē Ministru kabineta 2007.gada 3.jūlija noteikumi Nr.465 „Latvijas Kultūras koledžas nolikums”.Koledža personām pēc vidējās izglītības ieguves nodrošina iespēju iegūt pirmā līmeņa profesionālo augstāko izglītību un ceturto profesionālās kvalifikācijas līmeni. Koledža īsteno pirmā līmeņa profesionālās augstākās studiju programmas: * mākslas institūciju pārvaldība – kultūras menedžeris ar specializāciju pēc izvēles:
* reklāmā un sabiedriskajās attiecībās,
* mūzikas menedžmentā,
* preses un grāmatu izdevējdarbībā,
* fotogrāfijā,
* izstāžu dizainā,
* vides dizainā,
* svētku režijā,
* teātra mākslā,
* sarīkojumu vadīšanā,
* tradicionālajā kultūrā,
* dejā,
* kultūras tūrismā.
* laikmetīgā deja:
* deju kolektīva vadītājs ar specializāciju laikmetīgajā dejā
* deju kolektīva vadītājs ar specializāciju mūsdienu dejā
* tūrisma un atpūtas organizācija;
* bibliotēkzinātne un informācija:
* [bibliotēku informācijas speciālists ar specializāciju](http://www.kulturaskoledza.lv/?l=1&m=5&s=235) bibliotēku informācijas speciālists
* [bibliotēku informācijas speciālists ar specializāciju izglītības](http://www.kulturaskoledza.lv/?l=1&m=5&s=236) iestādes bibliotekārs.

Latvijas Kultūras akadēmija ir akreditējusi un īsteno šādas bakalaura programmas apakšprogrammas:* Modernās dejas horeogrāfija
* Teātra, kino un TV dramaturģija
* Dramatiskā teātra aktiera māksla
* Dramatiskā teātra režijas māksla
* TV un video operatora māksla
* Filmu režija
* Audiovizuālās un skatuves mākslas teorija
* Kultūras teorija un vadībzinība
* Kultūras socioloģija un menedžments
* Tradicionālā kultūra un latviešu folklora
* Starptautiskie kultūras sakari (ar valodas priekšzināšanām)
* Starptautiskie kultūras sakari (bez valodas priekšzināšanām)

Latvijas Kultūras akadēmija ir akreditējusi un īsteno šādas Maģistra programmas apakšprogrammas:* Teātra māksla
* Audiovizuālā māksla
* Kultūras menedžments
* Mediju un kultūras menedžments
* Kultūras teorija

 Latvijas Kultūras akadēmija ir akreditējusi akadēmiskā doktora izglītības programmu kultūras teorijā.Reorganizācijas mērķis ir izglītības kvalitātes uzlabošana, programmu pārklāšanās novēršana, akadēmisko un finanšu resursu koncentrācija, efektīvāka resursu (cilvēkresursi un zinātniskais potenciāls, tehniskie resursi un tehnoloģijas) izmantošana studiju programmu attīstībā un pēctecības nodrošināšanā kultūras jomā, efektīvāka studiju programmu plānošana un stabilāka izglītības pakalpojumu bāze, kā arī abu institūciju funkciju realizēšanai piešķirto finanšu resursu izmantošanas efektivitātes palielināšana. Reorganizācijas rezultātā koledža turpinās pastāvēt kā atvasinātas publiskas personas – Latvijas Kultūras akadēmijas koledža (aģentūra) un turpinās īstenot tās akreditētās studiju programmas. Reorganizācijas mērķis ir izglītības kvalitātes uzlabošana un resursu efektīva izmantošana. Darbības virzieni mērķa sasniegšanai:1. programmu pārklāšanās novēršana. Šajā darbības virzienā plānots panākt efektīvu finanšu līdzekļu izmantošanu, lai pabeidzot attiecīgo koledžas izglītības programmu būtu iespējas secīgi turpināt studijas akadēmijas programmā, neatkārtojot jau koledžas līmenī apgūtos kursus2. akadēmisko un finanšu resursu koncentrācija un efektīvāka resursu izmantošana. Šajā darbības virzienā plānots panākt akadēmisko un finanšu resursu koncentrāciju, efektīvāka resursu (cilvēkresursi un zinātniskais potenciāls, tehniskie resursi un tehnoloģijas) izmantošana studiju programmu attīstībā un pēctecības nodrošināšanā kultūras jomā3. efektīvāka studiju programmu plānošana, izveidot kopīgu stratēģisko plānošanu radniecīgu dažādu līmeņu programmu izstrādei un īstenošanai, izvērtējot atbilstošāko līmeni, kurā programmas būtu īstenojamas, saskaņot programmas tādējādi, lai pēc koledžas pabeigšanas būtu iespējams pārskaitīt koledžā apgūto kursu kredītpunktus un turpināt studijas Latvijas Kultūras akadēmijāMinētie darbības virzieni tiks īstenoti ievērojot iestāžu darbības un lēmumu pieņemšanas autonomijas principu. |
|  | Saistītie politikas ietekmes novērtējumi un pētījumi | Nav attiecināms. |
|  4. | Tiesiskā regulējuma mērķis un būtība | Saskaņā ar Valsts pārvaldes iekārtas likuma 15.panta trešās daļas 1.punktu un Augstskolu likuma 11.panta otro daļu, kā arī pamatojoties uz Latvijas Kultūras akadēmijas Senāta 2011.gada 6.jūnija lēmumu, līdz 2011.gada 31.decembrim paredzēts reorganizēt Kultūras ministrijas padotībā esošo valsts izglītības iestādi – Latvijas Kultūras koledžu (turpmāk - koledža) - un nodot to atvasinātai publiskai personai – Latvijas Kultūras akadēmijai. Koledža turpina pastāvēt kā Latvijas Kultūras akadēmijas aģentūra "Latvijas Kultūras akadēmijas Latvijas Kultūras koledža".Aģentūra ir koledžas tiesību, saistību, mantas un lietvedības pārņēmēja.Kultūras ministrijai līdz 2011.gada 23.septembrim izveidot koledžas reorganizācijas komisiju, iekļaujot tajā koledžas, Kultūras ministrijas un Latvijas Kultūras akadēmijas pārstāvjus. Reorganizācijas komisijai līdz 2011.gada 31.decembrim veikt koledžas materiālo un finanšu līdzekļu inventarizāciju, noteikt mantas vērtību un saistību apjomu, kā arī nodrošināt koledžas mantas, saistību un lietvedības nodošanu aģentūrai un līdz 2012.gada 15.februārim sastādīt slēguma bilanci.Rīkojuma projektā paredzēts uzdot Kultūras ministrijai sagatavot un kultūras ministram līdz 2011.gada 1.novembrim iesniegt Ministru kabinetā ar koledžas reorganizāciju saistītos tiesību aktu projektus.Plānots noteikt 2 gadu pārejas periodu pēc koledžas nodošanas Latvijas Kultūras akadēmijai, kurā tiek nodrošināts, ka netiek pārtrauktas studijas programmās, kurās koledža līdz reorganizācijas pabeigšanai ir uzņēmusi studentus un studenti, kas iestājušies koledžā pabeidz studijas esošajās programmās, kas tiek nostiprināts trīspusējā sadarbības līgumā starp Kultūras ministriju, koledžu un Latvijas Kultūras akadēmiju saskaņā ar Valsts pārvaldes iekārtas likuma 54.pantu. |
|  5. | Projekta izstrādē iesaistītās institūcijas | Kultūras ministrija, Latvijas Kultūras akadēmija, Latvijas Kultūras koledža. Augstākās izglītības padome ir izskatījusi Projektu 2011.gada 4.augusta sēdē un atbalsta tā tālāku virzību. |
|  6. | Iemesli, kādēļ netika nodrošināta sabiedrības līdzdalība | Nav attiecināms |
|  7. |  Cita informācija | Tiesību akta projekta ietekme uz koledžas īstenotajiem projektiem:1. Klimata pārmaiņu finanšu instrumenta finansēto projektu atklāta konkursa "Energoefektivitātes paaugstināšana augstākās izglītības iestāžu ēkās" ietvaros Vides ministrija, SIA „Vides investīciju fonds” un Latvijas Kultūras koledža ir noslēgusi līgumu par projekta „Latvija Kultūras koledžās ēkas Rīgā, Bruņinieku ielā 57 siltināšana, realizējot energoefektivitātes pasākumus un atbilstoši samazinot kaitīgo izmešu (CO2, CH 4 N2O NOX, CO, GOS) daudzumu, veicot energoefektivitātes pasākumus” īstenošanu Nr. KPFI-3/23. Ņemot vērā, ka līgumā noteikto projekta īstenošanas pabeigšanas termiņš ir 2011.gada 1.decembris, saskaņā ar Vides aizsardzības un reģionālās attīstības ministrijas sniegto informāciju koledžas reorganizācija nav uzskatāma par pamatu līguma un finansējuma piešķiršanas laušanai. Savukārt, ja tiek pagarināts līguma termiņš pēc 2011.gada 31.decembra būs jāveic grozījumi valsts budžeta līdzekļu pārdalē un līgumā par finansējuma piešķiršanu un projekta iesniegumā (projekta finansēšanas plānā, lēmumā par līdzfinansējuma piešķiršanu u.c.), paredzot, ka līdzfinansējumu projekta īstenošanai nodrošina Latvijas Kultūras akadēmija.2. Informācijas Sistēmu Menedžmenta Augstskola (ISMA) 2010. gada 5.jūlijā ir noslēgusi līgumu ar koledžu par Tempus politiskā instrumenta (Structural Measures) projekta Nr.159338-TEMPUS-1-2009-1-LV-TEMPUS-SMHES „Higher Education System Development for Social Partnership Improvement and Humanity Sciences Competitiveness (HESDeSPI)” īstenošanu, kurā koledžai ir profesionālās izglītības līmeņa kultūras menedžmenta programmu eksperta loma, īpaši akcentējot prakses un sadarbības ar darba devējiem pieredzes nodošanu Austrumeiropas partneriem. Kopumā projektā iesaistīti 17 partneri. Projekta darbības termiņš saskaņā ar līgumu ir līdz 2013.gada 1.janvārim. Kopējais projekta finansējums koledžai sastāda EUR 1038787, no kuras pašlaik apgūta viena trešdaļa.Koledža projektā ir iekļauta kā profesionālās izglītības eksperts (*postsecondary tertiary level educational institution*). Nododot koledžu Latvijas Kultūras akadēmijai (*University college*), projektā pārstāvētais kompetences līmenis no administratīvo normu viedokļa tiek mainīts, kas konkrētajam projektu tipam (*Structural Measures projects*), kur galvenais rezultāts ir sistēmiskā ietekme, no projekta finansētāja puses var tikt uzskatīts par risku projekta mērķu sasniegšanā. Partnera statusa maiņas gadījumā, izmaiņas ir rakstiski jāsaskaņo ar 17 partneriem 7 valstīs.Lai novērstu minētos riskus plānots noslēgt starp Latvijas Kultūras koledžu un Latvijas Kultūras akadēmiju vienošanos, kurā Latvijas Kultūras akadēmija pilnvaro koledžu īstenot TEMPUS projektu, pieņemt lēmumus šī projekta īstenošanā un par finansējuma izlietojumu. |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Latvijas Kultūras akadēmijas un Latvijas Kultūras Koledžas potenciālie studenti |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Latvijas Kultūras akadēmijas un Latvijas Kultūras koledžas studējošie |
| 3. | Tiesiskā regulējuma finansiālā ietekme | Nav attiecināms |
| 4. | Tiesiskā regulējuma nefinansiālā ietekme | Nav attiecināms |
| 5. | Administratīvās procedūras raksturojums | Nav attiecināms |
| 6. | Administratīvo izmaksu monetārs novērtējums | Nav attiecināms |
| 7. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** | **2011.gads** |  Turpmākie trīs gadi (tūkst. latu) |
| **2012** | **2013** | **2014** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 1 284 | 0 | -250 | -250 | -250 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 250 | 0 | -250 | -250 | -250 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 1 306 | 0 | -250 | -250 | -250 |
|  2.1. valsts pamatbudžets | 1 306 | 0 | -250 | -250 | -250 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | -22 | 0 | 0 | 0 | 0 |
|  3.1. valsts pamatbudžets | -22 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
|  5. Precizēta finansiālā ietekme: | 0 | 0 | 0 | 0 | 0 |
|  5.1. valsts pamatbudžets | 0 | 0 | 0 | 0 |
|  5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pašu ieņēmumi valsts budžetā atvasinātām publiskām personām netiek plānoti. Likumā "Par valsts budžetu 2011.gadam” izdevumu segšanai Latvijas Kultūras akadēmijai paredzēti 758 683 lati, Latvijas Kultūras koledžai - 525 698 lati, tajā skaitā pašu ieņēmumi - 250 000 lati un dotācija no vispārējiem ieņēmumiem - 275 698 lati. Valsts budžeta finansējumu Latvijas Kultūras koledžai reorganizācijas dēļ nav plānots samazināt. |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Ar reorganizāciju saistītos izdevumus paredzēts segt no likuma "Par valsts budžetu 2011.gadam" budžeta programmā 20.00.00 „Kultūrizglītība” Latvijas Kultūras koledžai piešķirtajiem finanšu līdzekļiem. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. Ministru kabineta 2007.gada 3.jūlija noteikumi Nr.465 „Latvijas Kultūras koledžas nolikums” jāatzīst par spēku zaudējušiem no 2012.gada 1.janvāri;2. Grozījumi Ministru kabineta 2003.gada 29.aprīļa noteikumos Nr.241 „Kultūras ministrijas nolikums”, svītrojot 24.32.punktu. |
| 2. | Cita informācija | Nav |

*Anotācijas V.sadaļa nav attiecināma*

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | 2011. gada 10. martā Kultūras ministrija izplatīja informāciju plašsaziņas līdzekļiem, kā arī to nosūtīja Latvijas Kultūras koledžas studējošo pašpārvaldei, par darba grupas izveidošanu, „lai izvērtētu labākos risinājumus augstākās kultūrizglītības jomā un koordinētu savstarpējās studiju programmas, kā arī analizētu LKK iespējamo iekļaušanu LKA ar mērķi nodrošināt studentus ar kvalitatīvu un mūsdienīgu studiju kvalitāti un piedāvāt darba tirgum pieprasītus speciālistus”. Ar informāciju par darba grupas izveidi un tās mērķiem sabiedrība varēja iepazīties ne tikai Kultūras ministrijas mājas lapā, bet arī lielākajos bezmaksas ziņu portālos – DELFI, TVNET, diena.lv, tāpat arī laikrakstā „Diena” un citos plašsaziņas līdzekļos. |
| 2. | Sabiedrības līdzdalība projekta izstrādē | Kultūras ministrija izveidoja darba grupu priekšlikuma izstrādei Latvijas Kultūras koledžas nodošanai Latvijas Kultūras akadēmijai, kurā tika iekļauts Latvijas Kultūras koledžas studējošo pašpārvaldes pārstāvis. |
| 3. | Sabiedrības līdzdalības rezultāti | Kultūras ministrijas darba grupa kopīgi ir izstrādājusi Ministru kabineta rīkojuma projektu un tā anotāciju. |
| 4. | Saeimas un ekspertu līdzdalība | Saeimas Izglītības, kultūras un zinātnes komisija informēta par plānoto Latvijas Kultūras koledžas nodošanu Latvijas Kultūras akadēmijai. |
| 5. | Cita informācija | Nav |

 *Anotācijas VI sadaļa nav attiecināma*

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Kultūras ministrija, Latvijas Kultūras akadēmija, Latvijas Kultūras koledža  |
|  2. |  Projekta izpildes ietekme uz pārvaldes funkcijām | Funkcijas netiek paplašinātas.  |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Latvijas Kultūras koledža tiek nodota Latvijas Kultūras akadēmijai un turpina pastāvēt kā Latvijas Kultūras akadēmijas koledža un ir Latvijas Kultūras koledžas tiesību, saistību, mantas un lietvedības pārņēmēja. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Institūcijas netiek likvidētas |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Tiek reorganizēta Latvijas Kultūras koledža |
|  6. |  Cita informācija | Nav |

Kultūras ministre S.Ēlerte

Vīzē: Valsts sekretāre S.Zvidriņa

*05.08.2011.*

*1878*

*D.Āboliņa*

*67330267*

*Daina.Abolina@km.gov.lv*